Na osnovu člana 11. stav 2., 12. stav 3. i 23. b) Zakona o ispitivanju, žigosanju i obilježavanju ručnog vatrenog oružja i municije ("Službeni glasnik BiH", broj 21/03) i člana 61. stav 2. Zakona o upravi ("Službeni glasnik BiH", broj 37/02), ministar vanjske trgovine i ekonomskih odnosa donosi

PRAVILNIK

O UVJETIMA KOJE MORAJU ISPUNJAVATI
PRIVREDNA DRUŠTVA-PREDUZEĆA, USTANOVE ILI

LABORATORIJE ZA ISPITIVANJE, ŽIGOSANJE I
OBILJEŽAVANJE RUČNOG VATRENOG ORUŽJA,
MUNICIJE I APARATA

Član 1.

(Predmet Pravilnika)

Ispitivanje i žigosanje, odnosno obilježavanje ručnog vatrenog oružja, municije za takvo oružje, kao i ručnih aparata i naprava kod kojih se za pogon koristi energija barutnih plinova (u daljnjem tekstu: aparati) po odredbama Zakona o ispitivanju, žigosanju i obilježavanju ručnog vatrenog oružja i municije, mogu vršiti samo stručna privredna društva-pre- duzeća, ustanove ili laboratorije (u daljnjem tekstu: ovlaštene organizacije) koje ispunjavaju uvjete propisane ovim Pravilnikom.

Član 2.

(Tehnička opremljenost)

Ovlaštene organizacije iz člana 1. ovog Pravilnika moraju raspolagati:

a) Odgovarajućim prostorijama za ispitivanje i žigosanje, odnosno obilježavanje ručnog vatrenog oružja, municije i

aparata, s posebnim tunelima i kabinama za balističke probe. Ove prostorije, a naročito tuneli i kabine za balističke probe, moraju biti izgrađeni i uređeni tako đa se ispitivanjem, odnosno balističkim probama koji se vrše u njima ne ugrožava sigurnost radnika koji vrše te poslove niti sigurnost osoba i imovine u neposrednoj okolini;

1. Odgovarajućim uređajima i opremom za ispitivanje i žigosanje odnosno obilježavanje ručnog vatrenog oružja, municije i aparata, kao što su: uređaji za mjerenje pritiska, instrumenti za dimenzionalnu kontrolu, instrumenti za mjerenje tvrdoće materijala, etalon-puške, uređaji za žigosanje i obilježavanje i dr. i
2. Posebnim prostorijama namijenjenim za smještaj oružja, baruta i municije.

Član 3.

**(Kadrovska osposobljenost)**

Ovlaštena organizacija iz člana 1. ovog Pravilnika mora imati potreban broj radnika sa odgovarajućom stručnom spremom za vršenje ispitivanja i žigosanja, odnosno obilježavanja ručnog vatrenog oružja, municije i aparata, i to:

1. najmanje dva diplomirana mašinska inženjera koja moraju imati najmanje po pet godina radnog iskustva na poslovima u oblasti industrije naoružanja;
2. najmanje tri mašinska tehničara, s tim što dvojica od njih moraju imati najmanje šest godina radnog iskustva na poslovima u oblasti industrije naoružanja;
3. visokokvalificiranih i kvalificiranih radnika s potrebnim radnim iskustvom na poslovima u oblasti industrije naoružanja;

Član 4.

**(Akreditiranje)**

1. Institut za akreditaciju BiH (u daljnjem tekstu: Institut) vrši ocjenu osposobljenosti i ispunjavanja uvjeta u pogledu tehničke opremljenosti i stručne spreme zaposlenih radnika stručne organizacije.
2. Stručna organizacija podnosi zahtjev za akreditaciju Institutu, koji na osnovu ocjene o osposobljenosti i ispunjavanja uvjeta iz čl, 2. i 3. ovog Pravilnika, izdaje akreditaciju o osposobljenosti za obavljanje poslova ispitivanja, žigosanja i obilježavanja ručnog vatrenog oružja, municije i aparata.

Član 5.

**(Rješenje o davanju ovlaštenja)**

1. Ministarstvo vanjske trgovine i ekonomskih odnosa na osnovu izdate akreditacije iz člana 4, i zahtjeva stručne organizacije, donosi Rješenje o davanju ovlaštenja za vršenje poslova iz člana 1. ovog Pravilnika.
2. Rješenje o davanju ovlaštenja za vršenje poslova objavit će se u "Službenom glasniku BiH".

Član 6.

**(Stupanje na snagu)**

Ovaj Pravilnik stupa na snagu osmog dana od dana objavljivanja u "Službenom glasniku BiH".

Broj 01-1-02-8200/07

27. jula 2007. godine

Sarajevo